လူ့အလို နတ်မလိုက်နိုင်

လူ့အလို နတ်မလိုက်နိုင် သည် မြန်မာဆိုရိုးစကား ဖြစ်သည်။ အဓိပ္ပာယ် “လူ့အလို နတ်မလိုက်နိုင်” ဆိုသည်မှာ “လူ့အလို” (လူသားတို့၏ လိုအင်ဆန္ဒများ) သည် အလွန်များပြားပြီး မတူညီသောကြောင့် “နတ်မလိုက်နိုင်” (နတ်များပင် ဖြည့်ဆည်းပေးနိုင်စွမ်း မရှိ) ဟု ဆိုလိုသည်။ လူတစ်ဦးနှင့်တစ်ဦး၏ လိုအင်ဆန္ဒများသည် မတူညီသည့်အပြင် အချိန်နှင့်အမျှလည်း ပြောင်းလဲနေတတ်သောကြောင့် မည်သူမျှ လူအားလုံး၏ လိုအင်ဆန္ဒကို ဖြည့်ဆည်းပေးနိုင်မည် မဟုတ်ဟု ဆိုလိုသည်။ ဤဆိုရိုးစကားသည် လူသားတို့၏ လိုအင်ဆန္ဒများ၏ ထွေပြားမှုနှင့် မပြည့်စုံနိုင်မှုတို့ကို ဖော်ပြသည်။ “လူတို့အကြိုက်၊ နတ်မလိုက်နိုင်” ဟူ၍လည်း အသုံးပြုသည်။ ကိုးကားချက်များ "လူတို့အကြိုက်၊ နတ်မလိုက်နိုင်၊ စရိုက်ရှိတိုင်း၊ လျှာမထိုင်းဘဲ၊မဆိုင်းနှုတ်က၊ ပြောတတ်ကြ၏။" [၁၂၆၆] မဃ ၄၂၄။ "လူ့အလို နတ်မလိုက်နိုင်ဆိုသည့် စကားအတိုင်းပင် လူတို့၏ အလိုဆန္ဒသည် အလွန် များပြားလှချေ၏။" [၁၃၁၆] စာဗိမာန်၊ ၂၊ ၁၂။ ၅၃။ "လူ့အလို နတ်မလိုက်နိုင်ဆိုတဲ့ စကားသာ ကြားဖူးပါတယ်၊ လူ့အလို သော်တာဆွေ မလိုက်နိုင်ဆိုတာလို ဖြစ်နေပြီ။" [၁၃၃၀] ဆုတို။ ၅၆၇။ အခြားအသုံးအနှုန်း လူ့အကြိုက် နတ်မလိုက်နိုင် ဟူ၍လည်း အဆိုရှိသည်။ ကိုးကား Category:မြန်မာဆိုရိုးစကားများ